“Я зрабіла выгляд, што знішчаю заяву і надарвала яе. Ён гэтаму паверыў і адпусціў мяне. Праз паўгадзіны ён мне патэлефанаваў і папрасіў прабачэння за сваю імпульсіўнасць, маўляў, праца нервовая. Я ўсяго прасіла яго, каб ён зафіксаваў, што мая суседка парушае правілы агульнага пражывання, а ён вось так паставіўся да маёй заявы. Я пачакала пару дзён, аднак ніякіх рухаў з ягонага боку не было, і я накіравала скаргі ў пракуратуру і Ленінскі РАУС з нагоды адбыўшагася інцыдэнта. У дадатак я прыклала заяву, якую міліцыянер спрабаваў у мяне вырваць з рук. Пасля гэтага я атрымала адказ з упраўлення ўнутраных справаў, што факты пацвердзіліся і міліцыянта дэпрэміравалі”, - адзначае Наталля Шкадун.